b"\n_START_ARTICLE_\nFipsk\xc3\xa6g\n_START_PARAGRAPH_\nEt fipsk\xc3\xa6g er en sk\xc3\xa6gfrisure, hvor sk\xc3\xa6gget udelukkende d\xc3\xa6kker hagen. Karakteren og st\xc3\xb8rrelsen af fipsk\xc3\xa6g har varieret alt efter tid og kultur. Et traditionelt fipsk\xc3\xa6g henviser udelukkende til et sk\xc3\xa6g dannet af en tot h\xc3\xa5r p\xc3\xa5 hagen. _NEWLINE_Frisuren daterer sig tilbage til oldtidens Gr\xc3\xa6kenland og antikkens Rom, hvor guden Pan traditionelt var afbildet med et fipsk\xc3\xa6g. Da kristendommen blev den dominerende religion, og begyndte at inddrage billedsprog fra hedenske myter, fik Satan Pans portr\xc3\xa6t, der f\xc3\xb8rte til at Satan traditionelt set afbildes med et fipsk\xc3\xa6g i kunst fra middelalderen og ren\xc3\xa6ssancen, et omd\xc3\xb8mme, som forts\xc3\xa6tter ind i den moderne \xc3\xa6ra._NEWLINE_Fipsk\xc3\xa6gget blev popul\xc3\xa6rt igen i slutningen af det 19. \xc3\xa5rhundrede, og blev en af de karakteristiske fysiske tr\xc3\xa6k p\xc3\xa5 bohemer i Paris. Fipsk\xc3\xa6gget blev f\xc3\xb8rst popul\xc3\xa6rt igen i 1940'erne, da det blev et afg\xc3\xb8rende tr\xc3\xa6k hos beatniker i post-2. verdenskrigs Amerika. Frisuren forblev popul\xc3\xa6r som modkultur indtil 1960'erne, hvorefter populariteten aftog. _NEWLINE_Fipsk\xc3\xa6gget blev dog popul\xc3\xa6rt igen i 1990'erne og benyttes fortsat den dag i dag.  Moden kom fra USA, hvor en goatee (gedebukkesk\xc3\xa6g) fik popularitet igen."